Di tmurt n yeqbayliyen llan sin ikabaren, yal wa yeqqar fell-i tebna. teḍra yid-sen am lemeenda n tnuḍin ɣer tjebbaṭin; wa di tismin, wa deg ayen ur nesei anamek… D annect-a i ten-yeǧǧan zgan di twaɣit.
Ɣer iqbayliyen tella yiwet n tɣawsa yifen tasertit: d Leqder. amek ara siwḍen Iqbayliyen ɣer yeswi‑nnsen ma yella temyefcalen gar-asen? Ad rehnen tamurt n yeqbayliyen ma ur zdin ara iɣalen‑nnsen akken ad ḍefren abrid iwatan: « Taqbaylit tesdukkel akk iqbayliyen ».
Amihi ameqran d aedaw n tmurt n yeqbayliyen. Nezra amek snegren igduden. Seerqen abrid i weqbayli alarmi i d-yettagem deg ilem; am tsirt yeẓẓaḍen awren ulac. D nutni i tt-yessawḍen ɣer d-a ! D adabu i tt-yebɣan akka ! Dɣa, wwḍen ɣer tfidi: tamurt n yeqbayliyen terɣa, tugar allaɣen yettfurun; mesden-as rray-is, tugar ajenwi izellun, ran ad snegren taqbaylit. Ass-a anwa aqbayli ur neẓri belli deffir yal adabu yedduri uɣuru.
Tikti n teqbaylit s wazal-is. Abrid-a tewweḍ-iten-d tafat s anzaren: yessefk ad fernen abrid ara ten-yessufeɣen ɣer tafat ! Di tilawt llan sin kan iberdan:
-Tamurt n yeqbyliyen tatrart: d tin ara yeddun s tussna, d tin n tlelli d tugdut, d tin n tegmatt akked leqder izerfan n wemdan, d tin ara yecbun timura i leḥḥun ɣer zdat
-Tamurt n yeqbayliyen tusbikt: D tin ara itetten di tarwa-s, d tin ara yesrewlen ugar wezgen di tarwa-s ɣer tmura tibranyin, d tin n lbaṭel…
Win yebɣan tatrart yeẓra abrid ara yeḍfer, win yebɣan tusbikt ad yefk azuɣer!
Iqbayliyen ilaq ad begsen, ad xlellen acku taqbaylit-nnsen i s-tturaran. Ad bedden akk ɣef yiwen uḍar acku twakelxen acḥal n tikal, ma ur giren ara tamawt, ur frinen ara abrid n tidet, azekka ad asen-d sɣimen. Ass-a, iqbayliyen iban-asen-d webrid ad aɣen, tamurt n yeqbayliyen d taqbaylit aya yeẓrat udabu.
At udabu teṭṭef-iten tcerkett imi d asawen neɣ d aksar, tufrar-d tidet ger wallen !
Crif Wanuɣi
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn bug_Latn